Andrea Dossena

**Andrea Dossena** (født 1981) er en italiensk fotballtrener og tidligere fotballspiller som er hovedtrener for . 

Hans posisjon er venstreback, men han blir ofte med fremover.

## Klubbfotball
### Hellas Verona
Dossena begynte å spille fotball for Fanfulla, et amatørlag fra Lodi og gikk videre til  da han var 14 år gammel. Dossena begynte sin profesjonelle fotballkarriere hos Hellas Verona F.C. som ungdomsspiller, før han spilte fire sesonger på A-laget. Dossena debuterte i Serie A for Verona 18. november 2001, i et lokaloppgjør mot Chievo som Verona vant 3-2. Han spilte i alt 99 seriekamper og skåret tre mål for klubben.

### Udinese/Treviso
Udinese signerte han i 2005, men plasserte han hos farmerklubben Treviso FBC 1993 i et år. Etter dette flyttet Andrea tilbake til Udinese før starten 2006/2007-sesongen av Serie A.  
I oktober 2007 ble Dossena og lagkameratene  Cristian Zapata, Roman Eremenko og Simone Pepe alle belønnet en god sesong med nye kontrakter frem til juni 2012.

I mai 2008 kom det sterke rykter, blant annet gjengitt i britiske medier om at Liverpool FC var interessert i å kjøpe Dossena, og at de skulle være i forhandlinger med Udinese om et kjøp, der han angivelig skulle erstatte nordmannen John Arne Riise som venstreback. Dossena selv sa: «Liverpool er et stort lag. Og det er stort å bli satt i forbindelse med en slik berømt klubb. Jeg vil spille i Champions League. De røde har allerede vunnet den turneringen, og de spiller ofte store kamper. I England er de på samme nivå som Manchester United».

26. juni 2008 uttalte administrerende direktør i Liverpool FC, Rick Parry, til lagets hjemmeside at overgangen ville skje snart, etter at papirarbeidet var gjennomført. Overgangssummen var på 7 millioner pund.

### Liverpool
Den 4. juli 2008 bekreftet Liverpool FC at Dossena hadde signert en avtale fram til sommeren 2012, og kostet laget en overgangssum på 7 millioner pund. Andrea ble med det den aller første italienske landslagsspilleren som spiller for Liverpool. Dossena debuterte i en treningskamp mot Wisła Kraków 19. juli 2008 etter at den internasjonale klareringen kom i orden dagen i forveien.

Ut over i sesongen kom det stadige meldinger om at Dossena var utenfor førsteellveren i Liverpool, noe som ble tydelig ved at unggutten Emiliano Insua fikk starte mange kamper som venstreback i desember. Media meldte at Dossena ville bli solgt tilbake til italiensk fotball og AC Milan.

Utover på vinteren fikk imidlertid flere sjanser, og i mars var han med å skåret flere viktige mål. Han skåret sitt første mål for de røde, da han puttet det siste målet i 4&ndash;0-seieren på Anfield mot Real Madrid den 10. mars 2009. Noen dager senere ble Dossena igjen en av flere røde helter, da han skåret det siste målet etter 91 minutt da Liverpool slo Manchester United 1&ndash;4 borte på Old Trafford den 14. mars 2009. Dette var også hans første seriemål for Merseyside-klubben.

## Landslagsspill
I 2000/01 fikk han spille fire kamper for Italia U21. Han spilte sin første landslagskamp for  i en vennskapskamp mot  den 17. november 2007. Han fikk spille 28 minutter som innbytter da italienerne slo Sør-Afrika 2-0.

## Trivia
Dossena hadde i mange år langt hår, men klippet det kort da han fikk høre at det fikk han til å «se sint ut».

## Referanser


## Eksterne lenker
* 
* 
*  Liverpools egen hjemmeside om Dossena
*  Soccernet profile 
* Profil på SSC Napolis offisielle hjemmeside